पाएं अपने शहर की ताज़ा ख़बरें और फ्री ई-पेपरडाउनलोड करें
बढ़ते संक्रमित मरीजों की संख्या और ऑक्सीजन की कमी के चलते सरकार के आदेश पर एनएचआई की तरफ से सिविल अस्पताल में ऑक्सीजन प्लांट स्थापित किया जाएगा। एक सप्ताह में प्लांट बनकर तैयार हो जाएगा और प्लांट में ऑक्सीजन बनाने की क्षमता प्रतिदिन 40 से 50 ऑक्सीजन सिलेंडर की होगी। प्लांट के लिए सिविल अस्पताल में शव गृह के पास की जमीन को चिन्हित किया गया है।
कृषि मंत्री एवं जिला भिवानी व चरखी दादरी के कोविड प्रबंधन व मॉनिटरिंग के प्रभारी जेपी दलाल ने बताया कि जिला में बढ़ते संक्रमण के मध्य नजर भिवानी व चरखी दादरी में मेडिकल ऑक्सीजन प्लांट लगाए जाएंगे, ताकि मरीजों को ऑक्सीजन की पूर्ति की जा सके और जिले में ऑक्सीजन की कोई कमी ना रहे।
कृषि मंत्री ने कहा कि भिवानी में 3 मीट्रिक टन व चरखी दादरी में भी ऑक्सीजन प्लांट लगाने से कोविड मरीजों को सीधा लाभ मिलेगा। ऑक्सीजन के लिए अन्य जिलों में नहीं जाना पड़ेगा। उन्होंने कहा कि मुख्यमंत्री मनोहर लाल से ऑक्सीजन प्लांट लगाने का अनुरोध किया था जिसकी उन्होंने तत्काल स्वीकृति प्रदान की है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn